Etika 8.

FI-504030801

Tanmenetjavaslat

(normál)

Készítette: Fenyődi Andrea



# Bevezetés

Az EKE OFI általános iskolai felső tagozatos etika tankönyvcsaládja nemcsak tartalmában, hanem pedagógiai szemléletében is a kerettantervre épül. Mind a *tartalmak* – a hétköznapi élethez köthető tapasztalatok, a személyes élményekre adott reflexió –, mind a *gyermekszemlélet* – a tanítás középpontjában álló gyermeki személyiség és tudás –, mind a *didaktikai szemlélet* – a tanulókra a tanulási folyamat aktív résztvevőiként tekint – a kerettanterv koncepciójának felel meg. Az alkalmazott módszertan változatos: a szabad beszélgetés, az önkifejező, kreatív alkotás, a vita, a szerepjáték, a megfigyelés, a kérdezés, a rendszerezés és az elemzés, valamint az iskolai és a helyi közösség esetleges problémáinak megoldása, kutató- és projektmunka is szerepel. A páros és a csoportos munkaformák, a játékok a kooperációt, míg az önreflexiók az önismeretet fejlesztik. Az önálló tevékenységek az autonómiát és a felelősségtudatot növelik. A társadalmi értékek közvetítése mellett gyakorlati szemléletet is alkalmaz: kommunikációs, vita-, konfliktuskezelési technikákat gyakoroltat.

A tanmenet az Etika 8. újgenerációs tankönyhöz készült. Célja, hogy a tankönyvi tartalmat illessze a kerettanterv témaköreihez, valamint hogy a pedagógus éves tervezési munkáját segítse, mind az órakeret felhasználása, mind a tananyagtartalom elosztásának tekintetében.

Ez a tanmenet alapvetően a **tankönyv alkalmazását** segíti, így itt a tankönyvi tartalom jelenik meg. Ezek természetesen szabadon cserélhetők bármilyen, a pedagógus által megfelelőbbnek ítélt anyagra. A kerettanterv megfogalmazása alapján a tananyag sorrendje és fókuszai elsősorban a tanulócsoporton múlnak.

A tanmenetek két változatban készülnek:

A **teljes változat** („normál”) nagymértékben a tankönyvre épül. A **rugalmas változat** kevesebb tananyagot határoz meg, így nagyobb tanári szabadsággal tervezhető a tanév, több idő szánható a képességfejlesztésre. Ez a *teljes* változat.

Tanmenetünket *szerkeszthető dokumentumként* tesszük közzé. Javasoljuk, hogy miután megismerkedett az Etika 8. tankönyvvel, értelmezte annak lehetőségeit, adaptálja a kínálta anyagot saját csoportjaira, és készítsen belőle saját új dokumentumot. Tanmenetünk pedig továbbra is szolgálhat egy összegző, tájékoztató anyagként az esetleges módosításokhoz.

Kérjük, hogy alkalmazása során feltétlenül vegye figyelembe a következőket:

*Általános pedagógiai szempontok:*

A tanmenet csupán **ajánlás**, minta egy adott feldolgozási ívhez. A pedagógus értelemszerűen **módosíthatja** egyrészt saját szakmai meglátásai, másrészt a tanulócsoport igényei szerint. Erre a tankönyv tág keretet biztosít.

Az egyes órákra tervezett anyagok módosulhatnak annak alapján, milyen mélységig jutottak a korábbi anyag feldolgozásában a csoportok.

*Az etika (korábban erkölcstan) tantárgy szempontjai:*

A tantárgy – a kerettantervi bevezetőben is felvázolt – sajátosságai miatt fokozottan érvényesülhet a **rugalmasság** elve, mivel a tananyagnak jelentős része a **tanulók** tapasztalata, meglátása, érdeklődése. Tehát egyrészt a témák sorrendje változtatható akár az igények, akár napi aktualitások, akár a felmerülő érdeklődés miatt.

A szabad beszélgetés mint módszer alkalmazása elvezethet más, előre nem tervezett – de a tantárgyhoz kapcsolódó – területekre, altémákhoz is. Ilyenkor lehetséges, hogy ezt a témát vesszük előre, így módosul a tervezet.

A tantárgy **ismeretanyagát** kissé másképpen kell értelmezni. Az itt felsorolt ismeretek, fogalmak nem egyszer megtanulandó tananyagtartalmak, hanem folyamatosan épülő-bővülő fogalomrendszer, amelyet állandóan kapcsolunk a személyes tapasztalatokhoz és újraértelmezünk.

*A tankönyv sajátosságai:*

A tankönyv **öt** nagy részből áll, amelyek közül az első három **fejezet** a kétéves kerettantervi tematika második három témakörének felelnek meg. A negyedik és ötödik kerettantervi témakör sorrendje megfordul, ennek oka pedig a pályaválasztás előkészítése azzal, hogy iskolaév elején kerüljön sor a jövőbeli tervek megbeszélésére. A tankönyv negyedik része a négy- vagy nyolcéves etika-, és egyben az általános iskolai tanulmányok lezárását segíti. Az ötödik rész a felsős tankönyvekben már megismert Gyűjtemény, ahol a hosszabb, leckéhez tartozó tartalmak vagy kiegészítő anyagok találhatók.

A tartalom törzsanyagát a négy- vagy ötoldalas leckék adják. Összesen 22 **lecke** van. Mindegyik fejezet egy három oldalas projekt-blokkal zárul (2 vagy 3 projekttéma). Ebben egy vagy két téma a törzsanyagot bontja ki, a harmadik – amelyek egymásra épülnek – egy elképzelt közösség kitalálása folyamán készteti a tanulókat a tananyag újbóli értelmezésére. Ez a projekt (A Mars-kolónia) négy részletben található a könyvben: a kétoldalas Bevezető után jelenik meg a projektindító elem.

A leckék ráhangoló, gondolatébresztő *mottóval* és kísérő kérdésekkel indulnak, illetve az első feladatok is gyakran ilyen szerepet töltenek be: az előzetes tudást, véleményt, attitűdöt szólítják meg. A számozott feladatokban a lecke több résztémáját vesszük sorra – ezekből válogathat a pedagógus. A tanmenetben jelöljük a téma szerinti feladatcsoportokat. A kulcsfogalmak, kiegészítő ismeretek a törzsszöveg helyett *információs szövegként* feladatokba épülnek be. A leckék záró rovata egyéni és gyűjtőmunkákra ad lehetőséget. Részei: *Összegző kérdések, Nézz utána!, Könyvek, filmek, internetes bejegyzések* (Ajánlók). A Kihívás-sal jelölt feladatok összetettebb, nehezebb feladatok.

A fejezetek legvégén témazáró-szintetizáló feladatsorokat is kínálunk **Visszatekintő** címmel. A fejezetek nyitóképei az új témára hangoldódást segíthetik.

A **Gyűjtemény** anyagai szerves részei a tankönyvnek, a változatosságot illetve a differenciálást segítik.

A **projektek feldolgozása** szabadon választható, akár a fejezetenként különböző, akár az összefüggő feladatsort dolgozzák fel. Ezenkívül sok projekt- és gyűjtőmunka-típusú feladat szerepel a Nézz utána! rovatban is. Természetesen ezek ki is hagyhatók.

Az etika heti egy tanórában tanítandó tantárgy, de számíthatunk a tanulók otthoni munkájára, felkészülésére is. A kreatív, kutató és projektjellegű feladatok több szervezést, időt igényelnek, de a tanmenetben jeleztünk órakeretet ezek megvalósítására vagy bemutatására is. Amennyiben a következetes projetktmunkavégzés mellett dönt a csoport és a pedagógus, akkor a bevezető szakaszban több időt kell szánni a csoportok kialakítására, munkamegosztásra, tervezésre. Ez megtérül akkor, amikor már gyakorlottá válnak, összeszoknak a csoportok.

A tankönyvi tartalom túltervezett, ezért értelemszerűen **nem kell végigvenni minden feladatot**, hanem a rugalmasságot és a tanári választás szabadságát igyekszik biztosítani. Mind a különböző fókuszú altémák, mind a módszertani változatosság azt a célt szolgálja, hogy a pedagógus a tanulócsoporthoz választhasson feladatot. Ezen kívül nyilvánvalóan a környezeti feltételek is befolyásolják a feladatválasztást (csoportlétszám, IKT-lehetőségek, stb.). Ugyanakkor az évi 36 tanórához kevesebb, 22 leckét ajánlunk, így a fennmaradó 14 órát egyéni szakmai megfontolás alapján használhatja a pedagógus.

Az órák olyan módon is tervezhetők, hogy például egyik anyagrész feldolgozása elsősorban beszélgetéssel, a következő inkább szöveg (főszöveg, olvasmány) alapján, azután pedig dramatikus vagy kreatív módon valósul meg. A cél az lehet, hogy többféle módszert kipróbáljanak a csoportok.

*A tanmenet értelmezése és használata a helyi tervezésben:*

A tanmenet a tanév teljes óraszámát (36) lefedi.

Év elején van egy általános bevezető-szervező óra és egy ismétlő tanóra – amelyhez tankönyvi lecke is tartozik (2 tanóra). A 21, új anyagot magába foglaló lecke 1-1 órát kapott. Minden fejezet végén egy-egy összefoglaló óra (össz. 3 óra). A negyedik rész év végi ismétlő-összefoglaló szakaszába 3+1 óra került. Emellett még mindhárom fejezetbe terveztünk projekt- illetve kreatív, képességfejlesztő órákat (össz. 6 óra), amelyeket többféleképpen használhat fel a pedagógus:

a.) a tankönyv által ajánlott projektekből választhat a csoport,

b.) olyan leckék feldolgozására, amely meglátása szerint két órát igényel,

c.) a több időt igénylő kreatív vagy dramatikus feladatok kidolgozására,

d.) az otthon végzett tanulói feladatok bemutatására, értékelésére,

e.) év közbeni felmérésre, értékelésre, ha szükséges,

f.) meghívott vendégek vagy külső programok szervezésére.

*A tanmenet tartalma:*

Az óra témája oszlopban szerepel az óra **típusa** vagy a tankönyvi **lecke** száma vagy oldala, címe.

A célok, feladatok oszlopban a tanóra lehetséges tematikai **fókuszpontjai** találhatók.

A tartalmi tagolás sorai mellett zárójelben a **feladatszám** vagy a **rovat** megnevezése látható. Mivel a tankönyv sokféle rovatot tartalmaz, rövidítéseket alkalmazunk:

Tk. – tankönyv

M – mottó + kérdések

ÖK – Összefoglaló kérdések

NU – Nézz utána!

AJ – Ajánló (Könyvek, filmek, internetes bejegyzések)

VT – Visszatekintő

GY – Gyűjtemény

Ha egy rovathoz több feladat tartozik, sorszámmal jelöljük. (pl. NU1, ÖK2)

A fő fejlesztési területeket aláhúzva jelöljük, utána a konkrét tevékenységet nevezzük meg, amellyel fejlesztünk. (A fejlesztési területek ennél sokkal bővebbek, részletesebbek is lehetnek, nem szerepel minden, hiszen egy-egy feladat igen sok képességet alkalmaz, pl. minden vita, beszélgetés fejleszti a kommunikációt, vitakultúrát stb.) Az ismeretek oszlopban szereplő fogalmak itt nem számon kérendő anyagot jelöl, hanem a tantárgy fogalmi készletéből azt, amelynek építésével az adott óra vagy tankönyvi lecke foglalkozik.

|  |  |  |  |
| --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,**  **gyakorlás, ellenőrzés** | **Teljes**  **óraszám** |
| Bevezetés, ismétlés |  | **2** | **2** |
| I. Mi dolgunk a világban? | **9** | **3** | **12** |
| II. Helyem a világban | **5** | **3** | **8** |
| III. Erkölcs, hit, világnézet | **7** | **3** | **10** |
| Egy korszak lezárul |  | **3** | **3** |
| Év végi összefoglalás |  | **1** | **1** |
| Összesen: | **21** | **15** | **36** |

| Tanóra sorszáma | Az óra témája vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| BEVEZETÉS | | | | |
| **1.** | **Bevezető óra** | Ráhangolódás az etikára:  – a tantárggyal kapcsolatos korábbi tapasztalatok/elképzelések felidézése  – ismerkedés a tankönyv szerkezetével, használatával (Tk. Bevezető 5-6. old.)  – éves munka szervezése  Projektindítás (A Mars-kolónia) – csoportok kialakítása, összehangolása, munka tervezése, feladatkiadás (Tk. 7. old.) | Kommunikáció:  szabad beszélgetés a témáról  Önreflexió:  a tantárgyhoz, tanulási módokhoz, tanultakhoz való viszony feltárása  Együttműködés, szabálytudat:  ismerkedő, csoportszervező játékok, közös szabályok kialakítása |  |
| **2.** | **Tk. 1.**  **Tanévkezdő – Ismétlés** | Előretekintés a tanévre, munkaszervezés – M, 8. feladat, ÖK  Az együttműködés fontossága, feladatmegosztás – 1-4. feladat, NU, AJ  A hetedik évfolyam témáinak ismétlése – 5–7., 9. feladat | Ismeretek rendszerezése, reflektálás a saját tanulási folyamatra  Önismeret, önreflexió, tapasztalatok felidézése  Együttműködési készség, önreflexió:  a csoport együttműködésének értékelése, saját szerep tudatosítása  Közösségi érzés erősítése, ok-okozati összefüggések feltárása:  a jó együttműködés feltételeinek gyűjtése, tudatosítása | csapatmunka, munkamegosztás, közös cél, értékek, kapcsolatok |
| I. MI DOLGUNK A VILÁGBAN? | | | | |
| **3.** | **Fejezet eleji áttekintés**  **Tk. 2.**  **Amilyen vagyok** | Az első fejezet főbb témaköreinek rövid áttekintése: önismeret, elképzelések a jövőről (jólét, boldogság, siker) – stressz és káros szenvedélyek – a média és az internet – sztereotípiák  Önismeret, személyiségjegyek, énkép – M, 1-3. feladat, NU1-2,  Erősségek, gyengeségek, változás – 3-4. feladat, ÖK, AJ2  Az egyéniség a közösségben, autonómia, önmegvalósítás – 5-6. feladat  Virtuális személyiségek – 7-8. feladat, NU3  Korosztályi, generációs jellemzők – 9. feladat, AJ1 | Önismeret:  saját tulajdonságok, erősségek, gyengeségek feltárása, a közösségben elfoglalt helyzet elemzése  Közösségi tudat, szolidaritás, állampolgári kompetencia:  a közösség erősségeinek, gyengeségeinek feltárása, a generációs jellemzők megvitatása  Önelfogadás, asszertivitás:  személyiségünk felvállalása  Kritikai gondolkodás, megfontoltság, tudatosság:  az interneten történő megjelenés és kommunikáció elemzése, a veszélyek feltárása  Digitális kompetencia:  online kérdőivek kitöltése, készítése | érték, egyéniség, közösség, személyiség, önismeret, fejlődés, nemzedék (generáció) |
| **4.** | **Tk. 3.**  **Stressz, stresszoldás, függés** | Nehéz helyzetek az életben, segítségkérés – M, 1-2., 4. feladat, ÖK1, AJ4  A stressz és oldása – 3-4. feladat, NU1, AJ5  A függőség veszélye, káros szokások – 6-8. feladat, NU3, AJ1-3  Önállóság, tudatosság, felelős viselkedés – 8-9. feladat, ÖK2, NU2 | Önismeret, közösségi tudat, összehasonlítás:  saját viszonyulás, viselkedés elemzése, a közösség elvárásainak és a saját értékeknek, érdekeknek az összevetése  Autonómia, önmagunk védelme, kommunikáció:  saját magunk mellett kiállás, elővigyázatosság  Felelősség, segítség, segítségkérés  veszélyes helyzetek folyamatok felismerése, kivédése, mások támogatása ebben  Egészségtudatosság:  a stressz és stresszoldás lehetséges hatásainak tudatosítása | stressz, stresszhelyzet, feszültségoldás, testi és mentális egészség, függőség, leszokás, alkohol, nikotin, drog, bulimia, anorexia, játékszenvedély |
| **5.** | **Tk. 4.**  **Jólét, siker, boldogság** | Létfeltételek, szükségletek, igények: a jólét és a boldogság érzetének feltételei – M, 1-2., 4., 6. feladat, ÖK, AJ  Pozitív életszemlélet – 3., 7-8. feladat, NU  A siker – 5. feladat | Önismeret:  reflektálás arra, mi mindent tartunk a boldogság feltételének, saját értékrend, vizsgálata, vágyak és késztetések értékelése  Közösségi tudat, szolidaritás, állampolgári kompetencia:  azoknak a szükségleteknek gyűjtése, amelyek mindenkire jellemzőek és mindenkinek járnának  Pozitív látásmód erősítése, önismeret:  saját viszonyulások feltárása, pozitív és negatív megítélés összehasonlítása  Kritikai gondolkodás:  a siker értelmezése, összetett voltának elemzése | jólét, alapvető javak, létminimum, jóllét, boldogság, boldogulás, elégedettség, siker, megbecsülés, cél,  teljes élet, pozitív életszemlélet, harmónia |
| **6.** | **Tk. 5.**  **Akivé válhatok** | A csapatmunka – M, 1. feladat  Célkitűzés és döntés – 2-3. feladat, NU1, AJ1-2  Pályaválasztás, foglalkozások – 4-6. feladat, NU2, AJ3-4  Felnőtté válás, jövőkép – 7-8. feladat, ÖK | Közösségi érzés erősítése, ok-okozati összefüggések feltárása:  a jó együttműködés feltételeinek gyűjtése, tudatosítása  Céltudatosság, ok-okozati összefüggések feltárása, tervezés:  annak vizsgálata, milyen tényezőktől függ a célok elérése, a döntések és a tervezés mechanizmusának vizsgálata  Önismeret, tudatosság, pályaorientáció:  saját jövőkép célok megfogalmazása, a lehetőségek mérlegelése  Kreativitás, együttműködés, kezdeményezőkészség:  ötletek találmányok, termékek létrehozása, a vállalkozások feltételeinek megbeszélése | együttműködés (kooperáció), cél, terv, döntés, találmány, kreativitás, vállalkozás, kezdeményezés, pálya, munka, szakma, életút, jövőkép |
| **7.** | **Tk. 6.**  **Média és társadalom** | A média szerepe az életünkben – 1-3. feladat, ÖK, NU  A média hatása a gondolkodásra – M, 3-5. feladat, AJ  Médiaetika és -szabályozás – M, 6-7. feladat | Önreflexió, önismeret:  saját szokások, viselkedés vizsgálata  Kritikai gondolkodás, megfontoltság, tudatosság:  médiahasználati szokások értékelése, a média befolyásoló hatásának megismerése és lehetséges veszélyeinek végiggondolása, a megelőzés megtervezése  Felelősségtudat:  a médiában megnyilvánulás hatása és ennek felelőssége  Kreativitás:  médiaüzenet alkotása | média, médiaüzenet médiaszöveg, reklám, a média szabályozása, szabad véleménynyilvánítás,  gyűlöletbeszéd, politikai propaganda, pornográf tartalmak |
| **8.** | **Tk. 7.**  **A valóság médiaképe** | A médiüzenetek készítése és értelmezése – M, 1-4., 7. feladat, ÖK, NU2, AJ  A média hatása a gondolkodásra – Gy, NU1  A valóság dokumentálása, a dokumentumfilm – 5-6. feladat, AJ | Önreflexió, önismeret:  saját szokások, viselkedés vizsgálata  Kritikai gondolkodás, megfontoltság, tudatosság:  az információ hitelességének vizsgálata, a média befolyásoló hatásának megismerése és lehetséges veszélyeinek végiggondolása  Felelősségtudat:  a médiában megnyilvánulás hatása és ennek felelőssége  Kreativitás:  médiaüzenet alkotása | valóság médiaképe, reprezentáció, információ, hitelesség, ábrázolás, olvasat, reprezentáció, dokumentumfilm, |
| **9.** | **Tk. 8.**  **Sztereotípiák, előítéletek** | A sztereotípia és az előítélet fogalma – M, 3. feladat, NU, AJ2  A bennünk élő sztereotípiák vagy előítéletek – 1., 6. feladat, ÖK  A nemi sztereotípiák – 4-5. feladat, AJ1  Az előítéletek lebontása – M, 2., 6., 7., 8. feladat, NU | Önismeret, önreflexió, asszertivitás:  saját ítéleteink vizsgálata, önmagunk felvállalása  Nézőpontváltás, empátia:  az elutasított, kizárt személy helyzetének megértése  A látókör szélesítése, elfogadás, tolerancia:  a társadalmi sztereotípiák feltárása, a másik személy megítélésében ne ezek jelenjenek meg | sztereotípia, előítélet, rögzült gondolkodásmód, idegenkedés, ellenségesség, egyenlőtlen bánásmód |
| **10.** | **Kreatív / dramatikus óra** | Az eddigi anyagrészek alkotó vagy dramatikus jellegű feldolgozása (pl. különböző élethelyzetek problémáira megoldás keresése; vita a sikerességről, a jólétről, önállóságról; családi konfliktusok dramatizálása; rövid- és hosszútávú tervek készítése, önéletrajz, képességprofil alkotása – egymás segítségével; médiaüzenetek alkotása és elemzése; történetek sztereotípiákról és feloldásukról stb.)  *vagy*  Otthoni feladatok, kutatómunka eredményeinek bemutatása, értékelése  *vagy*  Szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció |  |
| **11.** | **Tk. 9.**  **Behálózott világ** | A közösségi oldalak szerepe – M, 1-2. feladat  Az internet hatása a társadalomra – 3-4. feladat, ÖK, NU  Virtuális közösség – 5-6. feladat  Internetes biztonság – 7. feladat, AJ | Okok és következmények feltárása:  a kapcsolatok, közösségek kialakulásának, működésének elemzése  Felelősségérzet, empátia, digitális kompetencia:  a virtuális térben való viselkedés következményeinek vizsgálata magunkra és másokra nézve, információkeresés az interneten, biztonságos profilkészítés | közvetlen és közvetített kultúra, globális falu, a vélemény hatása, a nyilvános megszólalás felelőssége, személyes adatok és információk védelme, illetéktelen felhasználás, virtuális közösség |
| **12.** | **Tk. 10.**  **NETika: jog és felelősség az információs társadalomban** | A számítógép és az internet használata – M, 1-2. feladat, ÖK, NU2, AJ  Internetes etikai kérdések – 3., 6. feladat, NU1  Online zaklatás – 4-5. feladat | Kritikai gondolkodás, megfontoltság, tudatosság:  az internet sajátosságainak vizsgálata, hatásának megismerése és lehetséges veszélyeinek végiggondolása  Felelősségérzet, empátia, digitális kompetencia:  a virtuális térben való viselkedés következményeinek vizsgálata magunkra és másokra nézve, szabályok megfogalmazása  Önmagunk védelme, másokért kiállás, felelősség:  az internetes zaklatás felismerése, megítélése, segítségkérés | virtuális világ, digitális közeg, hálózatszerű felépítés, információáramlás, netika, etikett |
| **13.** | **Tk. Projekttémák** | A/ A siker útjai (téma: boldogság, siker, motiváció, életút)  Tk. 57. old.  B/ Emberi sorsok közelről (téma: előítélet)  Tk. 58. old.  C/ A Mars-projekt (téma: együttműködés, egyéni képességek, média)  Tk. 59. old.  *vagy*  Szabadon használható óra (beépíthető a leckék közé) | Felelősségérzet, empátia, tolerancia, nézőpontváltás  Pozitív szemlélet, céltudatosság  Együttműködés, kommunikáció, kreativitás  Kutatási módszerek, tervezés |  |
| **14.** | **Összefoglaló óra**  **Tk. I. fejezet** | A tankönyv 2-10. leckéinek összefoglalása – Visszatekintő  *vagy*  Kutatómunkák, projektek bemutatása  *vagy*  Az eddigi anyagrészek alkotó vagy dramatikus jellegű feldolgozása (pl. vita vagy adatgyűjtés [interjúk] a média/internet előnyeiről, hátrányairól; internetes etikai problémák vagy családi, baráti konfliktusok dramatizálása; történetek online zaklatásról és megoldásukról; a médiahasználat képi ábrázolása, film, reklám készítése stb.)  *vagy*  "A termen túl": meghívott vendég (pl. média-, prevenciós vagy egészségügyi szakember, pszichológus, sikeres ember) előadása; beszélgetés, látogatás olyan közösségekben, amelyekkel szemben erős sztereotípiák vagy előítéletek élnek a csoportban  *vagy*  Szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre, értékelés  Önismeret, társak ismerete  Együttműködés, kommunikáció |  |
| II. HELYEM A VILÁGBAN | | | | |
| **15.** | **Fejezet eleji áttekintés**  **Tk. 11.**  **A mi Európánk** | A második fejezet főbb témaköreinek rövid áttekintése:  csoportjaink, közösségeink (magyar és európai kulturális közösség) – a társadalom működése (érdek, szabály, norma, szabálytalanság)  Európa kulturális, szellemi értékei – M, 1., 8-9. feladat, ÖK, NU, AJ  Különbségek az európai népek között, azonos kulturális-szellemi alapok – 2-5. feladat  Magyarország mint az Európai Unió tagja – 6-7. feladat | Önismeret, önazonosság, az európai identitás erősítése:  saját kultúrkörrel azonosulás, annak tudatosítása, hogyan ered kultúránk az európai gondolatkörből, gondolkodásmódból  Kritikai gondolkodás, állampolgári kompetencia:  Magyarország uniós tagságának és viszonyrendszerének vizsgálata | kulturális közösség, szabadság, demokrácia, szolidaritás, egyenlőség, esélyegyenlőség, jogrendszer, történelmi hagyomány, Európai Unió, szerződés |
| **16.** | **Tk. 12.**  **Magyar vagyok – otthon vagyok** | Magyarságtudat, a 'haza' értelmezése – M, 1., 3–4. feladat, ÖK  Hazafiság – 2. feladat  Identitás, nemzeti és kulturális közösség – 5–6. feladat, NU2  Magyarország, a magyar kultúra értékei – 7. feladat, NU1, AJ | Nemzeti öntudat, önazonosság:  a saját kultúra és kulturális kötődés jobb megismerése, elfogadása  Elfogadás, tolerancia:  a nemzeti sokszínűség megismerése, közössé vált elemek keresése, a többszörös identitás megismerése  Közösségi tudat, állampolgári kompetencia:  a ’hazafiság’, a ’hazáért cselekvés’ értelmezése | társadalom, állampolgárság, nemzeti közösség, önazonosság (identitás), kulturális közösség, befogadás |
| **17.** | **Tk. Projekttémák** | A/ A magyar társadalom sokszínűsége (téma: magyar nemzetiségek)  Tk. 87.o  B/ A népesedési változások problémái (téma: együttélés, társadalom)  Tk. 88.o  *vagy*  Szabadon használható óra (beépíthető a leckék közé) | Elfogadás, tolerancia  Kritikai gondolkodás, okok és következmények feltárása  Kutatás, tervezés | nemzetiség, népszámlálás,  népesedés, népesség, korfa, családtámogatás |
| **18.** | **Tk. 13.**  **Együttélés a társadalomban** | Szabályok, szabálykövetés – M, 3-4. feladat, ÖK  Közösség és egyén felelőssége, érdekei, együttműködés – 1-2., 7. feladat  A szabályok betartása és betartatása, a büntetés – 5-6. feladat, NU, AJ | Közösségi érzés erősítése, szabálytudat, alkalmazkodás:  a közösség szabályainak, elvárásainak  a szabályok közösség-összetartó szerepének tudatosítása  Felelősségtudat, önállóság, okok és következmények feltárása:  az egyén cselekvéseinek hatása önmagára és a csoportra, a szabályszegés, normaszegés és a szabálykövetés felelősségének felismerése | együttélés, kölcsönösség elve, bizalom, szabály, aranyszabály, társadalmi szerződés, erőszak, agresszió, büntetés, jog, nagykorú |
| **19.** | **Tk. 14.**  **Egyéni és közösségi érdek** | Egyének és csoportok érdekei – M, 1-3. feladat, ÖK1, NU, AJ2  Érdekellentétek – 4., 6-7. feladat  Érdekérvényesítés – 5-6. feladat, NU, AJ1  Az emberiség érdekei (környezetvédelem) – 8. feladat, ÖK2, AJ3 | Önismeret, közösségi tudat, összehasonlítás:  a saját igények, szükségletek, érdekek és a közösség elvárásainak, érdekeinek az összevetése  Autonómia, érdekérvényesítés, konfliktuskezelés, állampolgári kompetencia:  saját értékek, érdekek mellett kiállás, érvelés, mások érdekeinek felismerése, figyelembe vétele  Felelősség- és környezettudatos gondolkodás:  hosszú és rövid távú érdekek összevetése, az emberi érdekek hatása a környezetre, a következmények visszahatása a jövőre | egyéni és közösségi érdek, érdekütközés, érdekegyeztetés, érdekérvényesítés, társadalmi normák, jogok és kötelességek, emberi tevékenység hatása, környezetvédelem |
| **20.** | **Tk. 15.**  **Társadalmi szabálytalanságok** | Szabályszegések: csalás, lopás, korrupció – M, 1-5. feladat, ÖK1-2, NU, AJ  Negatív társadalmi szerződés – 6. feladat  „Nem az én dolgom” – 7-8. feladat, ÖK3 | Önreflexió, ok-okozati összefüggések meglátása:  a szabályoktól való eltérés okainak feltárása, a következmények felmérése, értékelése  Önismeret, közösségi tudat:  a közösség érdekeinek és a saját értékeknek, érdekeknek az összevetése  Felelősségtudat, mérlegelés:  a belső mérlegelés és saját értékek figyelembe vétele döntésekkor  Állampolgári kompetencia, segítőkészség, autonómia:  felelősségteljes viselkedések a közöny, közömbösség ellenében | (negatív) társadalmi szerződés, szabályszegés, csalás, korrupció, megvesztegetés, normaszegés, felelősség elhárítása, közömbösség, beavatkozás |
| **21.** | **Tk. Projekttémák** | A Mars-projekt (téma: együttélés szervezése, szabályok, munka, család)  Tk. 89. old.  *vagy*  Az eddigi anyagrészek alkotó vagy dramatikus jellegű feldolgozása (pl. érdek- vagy értékkonfliktusok, erkölcsi dilemmák megvitatása vagy dramatizálása, érdekérvényesítő vagy mediáló kommunikáció gyakorlása, szabályalkotás, diákparlament, bírósági tárgyalás eljátszása)  *vagy*  Otthoni feladatok, kutatómunka eredményeinek bemutatása, értékelése  *vagy*  Szabadon használható óra (beépíthető a leckék közé) | Együttműködés, kommunikáció, kreativitás, értékek tudatosítása |  |
| **22.** | **Összefoglaló óra**  **Tk. II. fejezet** | A tankönyv 11-15. leckéinek összefoglalása – Visszatekintő  *vagy*  Kutatómunkák, projektek bemutatása  *vagy*  "A termen túl": meghívott vendég (pl. jogász, társadalmi ellenőrző szervezet képviselője, közgazdász) előadása, beszélgetés, látogatás bíróságon, országgyűlésen (videó)  *vagy*  Szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre, értékelés  Önismeret, társak ismerete  Együttműködés, kommunikáció |  |
| III. ERKÖLCS, HIT, VILÁGNÉZET | | | | |
| **23.** | **Fejezet eleji áttekintés**  **Tk. 16.**  **Honnan van a jó és a rossz?** | A harmadik fejezet témáinak rövid áttekintése: világnézet (vélemény, megítélés, tudás, hit) – vallások és tanításaik – az egyházak szerepe  Jó és rossz karakterek a mesékben és a valóságban – 1-3. feladat, AJ  Az erkölcs eredete – 4-5. feladat, NU  A tízparancsolat mint alapérték – 4. feladat  Az egyén erkölcsi szemlélete – M, 5-6. feladat, ÖK | Önismeret, önreflexió:  tapasztalatok felidézése, saját érdeklődés és ítéletek feltárása  Fogalomértelmezés:  a jó, a rossz, az erkölcs fogalmainak körüljárása  Közösségi tudat:  az erkölcsi szabályok közösség- és társadalomszervező funkciójának elemzése  Tisztelet, tolerancia:  mások hitének, értékrendjének tiszteletben tartása, a vélemények kifejtésének kulturált módja | erkölcsi látásmód, világnézet, jó és rossz |
| **24.** | **Tk. 17.**  **Hit, vallás, hitvallás** | Létkérdések, kérdések a tapasztalaton túli világról – 1. feladat, ÖK  Isten léte – M, 2-3. feladat, AJ2  Vallások, világvallások – 2., 4. feladat  A távol-keleti világvallások – 4-6. feladat, NU, AJ1 | Kritikai gondolkodás:  tapasztalatok felidézése saját vélemény kialakulásáról, változásáról  Önismeret, érdeklődés, tudásvágy:  megismerkedés a világ jelenségeire vonatkozó kérdésekkel, saját érdeklődés, világnézet feltárása  Filozófiai gondolkodásmód:  a transzcendens világra vonatkozó kérdések megismerése  Tisztelet, tolerancia:  mások világnézetének tiszteletben tartása, a vélemények kifejtésének kulturált módja  Kulturális sokszínűség elfogadása:  a világvallások megismerése, a vallások tanításainak és hatásának felismerése a kultúránkban | létkérdés, tudás, vélemény, világnézet, hit, ateista, istenhívő, vallásos, hinduizmus, buddhizmus, távol-keleti vallások |
| **25.** | **Tk. 18.**  **Ábrahámi vallások** | Az ábrahámi vallások jellemzői, kapcsolódásaik – M, 1-3., 5. feladat  A vallások különbségei és azonosságai – 4. feladat, ÖK  A vallások együttélése – 5. feladat, NU | Tolerancia, nézőpontváltás:  a különböző hitű, világképű emberek és vallások egyenrangúságának elfogadása  Kulturális sokszínűség elfogadása:  a világvallások megismerése, a vallások tanításainak és hatásának felismerése a kultúránkban, közös elemek keresése  Önismeret, identitás:  saját kulturális közösséghez tartozás erősítése | világvallás, ábrahámi vallások, judaizmus, kereszténység, iszlám, egyistenhit, történelmi istenkinyilatkoztatás, teremtés és világvége |
| **26.** | **Tk. 19.**  **Tanítások a szeretetről** | A szeretet értelmezése, a szeretet parancsa – M, 1-2., 5. feladat, ÖK1-2, AJ  Az emberek egyenértékűsége – 3. feladat, ÖK3  Az aranyszabály a vallásokban – 4. feladat  Viselkedés a másik emberrel – 6-7., 9. feladat, NU2  Gazdasági etika – 8. feladat, NU1 | Együttélés, tisztelet, békére törekvés:  a szeretet elve és az aranyszabály megjelenése, fontossága a mindennapjainkban  Kulturális sokszínűség elfogadása:  a vallások tanításainak és hatásának felismerése a kultúránkban, közös elemek keresése  Kritikai gondolkodás, véleményalkotás, erkölcsi gondolkodás:  egymásnak ellentmondó életvezetési vagy erkölcsi elvek összevetése, dilemmahelyzetek elemzése, az alapelvek alkalmazásának lehetőségei különböző területeken  Állampolgári kompetencia, segítőkészség, empátia:  rászoruló embertársaink iránti felelősségteljes viselkedések | együttélés, aranyszabály, felebarát, szeretet, egyenrangúság |
| **27.** | **Tk. 20.**  **Tanítások az élet tiszteletéről** | Az élet egyedisége, értéke – M, 3. feladat, AJ1  Az élőlények életének tisztelete – 1-2., 8. feladat, NU3, AJ2  Az emberi élet tisztelete, a *Ne ölj!* *(Ne árts másnak!)* parancs – 3-6. feladat, ÖK, NU1, 4  Gyűlölet, agresszió – 7. feladat, NU2 | Az élet tisztelete mint érték megerősítése  Kritikai gondolkodás, véleményalkotás, erkölcsi gondolkodás:  egymásnak ellentmondó életvezetési vagy erkölcsi elvek összevetése, dilemmahelyzetek elemzése, az alapelvek alkalmazásának lehetőségei  Mások tisztelete, felelősségtudat:  a gyűlölet érzésének és kifejezésének, a másokra és magunkra gyakorolt hatásának elemzése  Környezettudatos gondolkodás:  az embernek mint a természet szerves részének milyen cselekvései helyesek, melyek nem? | az élet védelme, tisztelete, ölni, önvédelem, halálbüntetés, abortusz, eutanázia, gyűlölet, verbális agresszió, erőszakmentesség |
| **28.** | **Kreatív / dramatikus óra** | Az eddigi anyagrészek alkotó, kutató vagy dramatikus jellegű feldolgozása (pl. vita az erkölcsi elvek fontosságáról és alkalmazásáról; erkölcsi dilemmák elemzése; történetek helyesnek és helytelennek tartott cselekvésekről; kutatómunka a vallásokról; világ- és társadalmi problémák gyűjtése, megoldási javaslatok alkotása stb.)  *vagy*  Otthoni feladatok, kutatómunka eredményeinek bemutatása, értékelése  *vagy*  Szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció  Kutatás, tervezés |  |
| **29.** | **Tk. 21.**  **Európa vallási arculata** | Együtt élő vallások Európában – 1-3. feladat, NU2-3  Európa értékei, ezek keresztény eredete – M, 4-6. feladat, ÖK, NU1  Vallások együttműködés, közös célok – 7-8. feladat, AJ | Állampolgári, demokratikus kompetenciák, tolerancia:  a vallásszabadság és a szabad vallásgyakorlás mint érték megvitatása  Kulturális sokszínűség elfogadása, európai identitástudat:  a vallások megjelenése a kultúrában, mindennapjainkban, az európai értékrend keresztény gyökerei  Konfliktuskezelés, békére törekvés:  a vallások együttélési nehézségeinek feltárása, közös megoldások keresése | vallások, felekezetek, európai szabadságjogok, lelkiismereti és vallásszabadság, többségi társadalom |
| **30.** | **Tk. 22.**  **Az egyházak társadalmi szerepvállalása** | Az egyházak társadalmi-közösségi értékteremtő tevékenysége – M, 1-3., 6. feladat  Az egyház és állam kapcsolata – 4-5. feladat, NU, AJ | Állampolgári kompetenciák, tolerancia, együttélés:  a szabad vallásgyakorlás elvének és a jog által biztosított lehetőségek megvitatása  Társadalmi felelősségvállalás, segítőkészség:  az egyház társadalmi tevékenységének és hasznosságának megbeszélése, az önkéntes munka szerepe a társadalom életében | egyház, jogok, a hit terjesztése, jótékonyság, társadalmi szerepvállalás, szekularizáció |
| **31.** | **Tk. Projekttémák** | A/ Egy etikai probléma körüljárása (téma: erkölcsi látásmód, ítéletalkotás)  Tk. 121. old.  B/ Mars-projekt (téma: életvezetési és közösségi elvek, ideológiák)  Tk. 122. old.  *vagy*  Otthoni feladatok, kutatómunka eredményeinek bemutatása, értékelése  *vagy*  Szabadon használható óra (beépíthető a leckék közé) | Erkölcsi gondolkodás, mérlegelés, ítéletalkotás, érvelés  Együttműködés, tervezés, kreativitás | etikai probléma, erkölcsi döntés |
| **32.** | **Összefoglaló óra**  **Tk. III. fejezet** | A tankönyv 16-22. leckéinek összefoglalása – Visszatekintő  *vagy*  Kutatómunkák, projektek bemutatása  *vagy*  "A termen túl": meghívott vendég (pl. különböző egyházak képviselői, hitoktató) előadása, beszélgetés erkölcsi kérdésekről, templomok, istentisztelet látogatása, közös óra a hittanos tanulókkal, részvétel karitatív tevékenységben  *vagy*  Szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre, értékelés  Önismeret, társak ismerete  Együttműködés, kommunikáció |  |
| EGY KORSZAK LEZÁRUL | | | | |
| **33.** | **Év végi összefoglalás**  **Tk. 125-126. old. Amit már tudok** | Egész évi összefoglalás: fogalmak, tankönyvi témák  Projektek, csoportfeladatok zárása  Beszámolók, értékelés | Fogalmak értelmezése  Kritikai és erkölcsi gondolkodás  Együttműködés, kommunikáció  Önismeret, önreflexió  Értékelés, önértékelés |  |
| **34.** | **Projektzáró rendezvény** | Meghívottak számára projektbemutatók: kiállítás, műsor, drámajátékok  *vagy*  Szabadon használható óra (beépíthető a leckék közé) | Együttműködés, tervezés, szervezés, értékelés |  |
| **35.** | **Év végi összefoglalás**  **Tk. 127. old. Amivé váltam** | Az erkölcsi ítéletalkotás változása, erkölcsi helyzetek felismerése, kitalálása, elemzése | Erkölcsi gondolkodás  Önismeret, önreflexió, társak ismerete  Együttműködés, kommunikáció  Értékelés, önértékelés |  |
| **36.** | **Év végi összefoglalás**  **Tk. 128. old. Amit tőletek kaptam** | Reflexió a csoport/osztály fejlődésére, egymás megismerésére, a közösségi életre  *vagy*  Szabadon használható óra (beépíthető a leckék közé) | Önismeret, önreflexió, társak ismerete  Együttműködés, kommunikáció  Értékelés, önértékelés |  |